Klubi 700
Angela Huntley sai lomalla taudin, johon ei ollut parannusta.
Parissa viikossa hän joutui sängyn omaksi toivonsa menettäneenä.
Huntleyn perheellä oli ihana loma Dominikaanisessa tasavallassa.
Palattuaan kotiin Angela sairastui.
Kaksi viikkoa loman jälkeen aloin saada virusoireita.
En saanut itseäni ylös sohvalta, ja raajani tuntuivat raskailta.
En jaksanut nostaa päätäni, ja minun oli vaikea hengittää.
Minua testattiin, mutta kaikki oli hyvin ja lääkärit turhautuneita.
Heistä vika oli päässäni. Olin menettänyt 8 viikkoa elämästäni.
Oma turhautumiseni kasvoi, ja tilani näytti toivottomalta.
Lääkäriystävä halusi löytää syyn Angelan oireille ja alkoi tutkia niitä.
Minulle soitettiin ja kerrottiin, että on olemassa sairaus, -
jonka nimi on ciguatera.
Oli vain yksi paikka, jossa sitä voisi testata.
Se oli Havaijin yliopisto. Siellä oli meneillään tutkimus ciguaterasta.
Ciguatera-myrkytys on ruokaperäinen.
Se tarttuu, jos syö tartunnan saanutta trooppista kalaa.
Useita päiviä myöhemmin sain tietää, että testitulos oli ollut positiivinen.
Syömäni kala ei ollut raakaa eikä sushia.
Kaikki oli kuumennettua ja kalat hyvin tavallisia.
Ciguatera-myrkky on hajuton ja mauton ja kestää kuumaa.
Sitä on vaikea havaita. Myrkytykseen ei ole parantavaa hoitoa.
Jotkut kuolevat siihen. Toisilla se kestää 25 vuotta.
Olin kuin koomassa. En voinut liikkua enkä avata silmiäni.
Kuulin kaiken. Lapseni leikkivät, mutta en voinut osallistua.
Kuulin, miten muut pitivät heistä huolta, mutta itse en pystynyt.
Pyysin miestäni viemään minut seurakunnan vanhimpien luo.
He voitelivat minut öljyllä ja rukoilivat puolestani.
Lähtiessäni yksi pastoreista kysyi: "Oletko kiittänyt Herraa kaikesta?"
Sydämeni särkyi kysymyksestä, sillä tunsin kyllä Kirjoitukset.
Tiesin, että minun tuli kiittää Häntä, enkä ollut tehnyt niin.
Oli vaikeaa puhua kiitoksen sanoja siitä, mitä vihasin niin paljon.
Inhosin tautia. Minulta oli viety aikaa, joka kuului lapsilleni.
En voinut viettää joulua. Menetin 12 viikkoa elämästäni.
Aloin silti kiittää kaikesta, siitäkin, etten ymmärtänyt.
Kiitin, vaikka en edes tiennyt, näkisinkö uutta päivää.
Kuulin yhä uudestaan nämä sanat: "Minun kirkkauteni tähden".
Aloin vain huutaa: "Sinun kirkkautesi tähden!"
Angela ei parantunut heti, mutta jokin oli muuttunut.
Kun hän kiitti Herraa, hänen paran- tumisensa tuli ilmestyksen kanssa.
Kun puhuu kiitosta, vihollinen ei tunne sitä kieltä.
Tunsin jonkin lähtevän itsestäni. Jokin murtui tuolla hetkellä.
Kuulin kreikan kielen sanasta sozo, joka esiintyy UT:ssa 110 kertaa.
Se tarkoittaa 'pelastettu, parannettu, sovitettu, vapautettu'.
Tuolloin jokin muuttui minussa, kuin olisi katkaisimesta painettu.
Herra sanoi minulle: "Olen Pelastajasi, mutta myös Parantajasi.
Et voi saada minusta vain osaa. Olen kaikkea, mitä olen."
Silloin ymmärsin, että olen yhtä lailla parannettu kuin pelastettu.
Ymmärrän nyt, miksi näin on.
Jeesus sanoi monesti: "Sinun uskosi on parantanut sinut."
Minussakin muuttui jotain. Tiesin, että olin parantunut.
Mieheni tuli sänkyni viereen.
Sanoin hänelle: "Jumala paransi minut juuri."
Silloin nousin sängystä.
Lapseni näkivät minut, ja aloimme vain nauraa ja huutaa ilosta.
Laitoimme musiikkia soimaan ja aloimme tanssia.
Tiesin parantuneeni. Se tuntui aivan ihmeelliseltä.
Katsoin poikiani ja ymmärsin jotakin.
He tulisivat aina tietämään, että Jeesus parantaa edelleen.
Parantumisesta on nyt yli 6 vuotta. Angelalla ei enää ole myrkytystä.
Angela ymmärsi asian, Pat. Onko Herralle mikään liian vaikeaa?
Norman kertoo, että hänellä oli pitkään kipua ja naksumista polvissa.
Hän katsoi ohjelmaamme, ja Wendy sai silloin tiedon sanoja polvista.
Norman otti sanat vastaan, ja kipu ja naksuminen loppuivat.
30-vuotiaalle Shernellille tuli käsiin tummia läiskiä.
Ne muistuttivat palojälkiä, mutta hän ei ollut polttanut itseään.
Tila jatkui lähes kaksi viikkoa. Shernell katsoi ohjelmaamme.
Juontajat lukivat lukijoiden kirjeitä.
Erään miehen jäljet olivat parantuneet tiedon sanojen kautta.
Sitten Pat sai tiedon sanat toisen iho-ongelman parantumisesta.
"Herra parantaa juuri nyt." Shernell uskoi sen ja parantui.
Herra rakastaa näitä ihmisiä ja meitä.
Hän kykenee tekemään monin verroin enemmän kuin osaamme pyytää.
Wendy ja minä otamme toisiamme kädestä kiinni ja sovimme kanssasi.
Voi olla, että olet sairaalassa ja kyselet: "Voiko Herra parantaa?"
Kyllä voi. Olet ehkä kotona pyörätuolissa. Jumala parantaa sinut.
Missä ikinä oletkin, Jumala vastaa rukoukseesi.
Nyt rukoilemme. Isä, Sinulle kaikki on mahdollista.
Kaikki on Sinulle mahdollista.
Me emme pysty koskettamaan ihmisiä täältä käsin, mutta Sinä voit.
Sinä vastaat koko maailmankaikkeudesta.
Tämä ei ole iso asia Sinulle. Sinä olet suuri Jumala!
Olet kaiken elollisen Luoja.
Tulemme eteesi Jeesuksen nimessä.
Kosketa ihmisiä, jotka huutavat sinun puoleesi.
Jeesuksen, Nasaretilaisen nimessä, parantukaa. Kosketa heitä!
Jollakulla teistä on turvonnut kieli.
Se tuntuu pahalta. Herra parantaa sen nyt. Ylistä Herraa. Wendy?
Jumala parantaa munuaisia. Kosketa niitä ja ota parantuminen vastaan.
Olkapään lihakset paranevat Jumalan voimasta.
Jollakulla on vatsahaava tai kipua vatsassa.
Laita kätesi siihen, ja kohta tuntuu kuumalta, Jeesuksen nimessä.
Olet parantunut, Jeesuksen nimessä. Toinen polvi parani juuri.
Jollakulla on vinot varpaat.
Ne suoristuvat ja paranevat täysin, Jeesuksen nimessä.
Isä, ota pelko pois.
Nuhtelemme ihmisten tuntemaa kiduttavaa pelkoa.
Jeesuksen nimessä, tule vapaaksi. Kiitos Herra. Ole siunattu, Herra.
Missä oletkin, ylistä Herraa.
Soita meille ja kerro, mitä Herra on tehnyt hyväksesi.
Soita, odotamme soittoasi. Mitä seuraavaksi, Wendy?
Luemme kohta sähköposteja.
Linda kysyy, voiko kymmenyksiä antaa perheenjäsenelle.
Me täällä CBN:llä näemme uskomattomia asioita tapahtuvan.
Siksi haluamme kiittää kaikkia teitä Klubi 700:ään liittyneitä.
Teidän lahjoitustenne ansiosta voimme auttaa tarvitsevia.
Olette mukana parantamassa sairaita, ruokkimassa nälkäisiä -
ja julistamassa evankeliumia.
Tuotte apua ja toivoa epätoivoisille. ―Ja muutatte heidän elämänsä.
Autoitte Yosanaa, joka asui slummissa ja ansaitsi 2 dollaria päivässä.
Hänelle annoitte kaksi vuohta.
Lapsenlapset saivat koulutarvikkeita. Koko perheen tulevaisuus muuttui.
Tarkkailkaa siis postianne.
Tänä vuonna miljoonat saavat kokea Jeesuksen rakkauden.
Vain siksi, että te olitte paikalla.
Usein kannamme taakkaa menneisyydestä.
Se vaikuttaa kaikkeen elämässämme.
Se estää meitä löytämästä todellista onnea.
Jumala ei tarkoittanut meitä elämään näin.
Voit vapautua taakastasi. Jumalan anteeksianto muuttaa elämän.
Soita meille.
Mitä seuraavaksi? ―Sähköpostikysymyksiä.
Linda: "Tutullani on melko pienet tulot.
Hän lopetti tarvitsemansa lääkityksen, koska ei ole rahaa.
Itse elän palkasta toiseen.
Haluaisin auttaa, mutta maksan kymmenyksiä, eikä mitään jää yli.
Voiko kymmenyksiä antaa perheenjäsenelle?"
Olen pahoillani, mutta se on vähän kuin antaisi itselleen.
Voi pitää huolta perheestä, mutta se ei ole kymmenysten antamista.
Ehkä voit silti auttaa häntä edes vähän.
Hän voi ehkä löytää halvempia lääkkeitä.
Kannattaa kokeilla internetistä.
Joskus ne maksavat ulkomailla 10 % lääkkeen hinnasta täällä.
Ne lähetetään postissa. Mutta älä tilaa väärennettyjä lääkkeitä!
Siellä on oikeitakin. Tutki asiaa.
Vastaus kysymykseesi on kuitenkin: ei voi. Mitä seuraavaksi?
"Jos jollain on kuolemanrajakokemus, näkeekö hän tosiaan taivaan?
Ja rakkaansa ihmismuodossa? Voiko siitä kertoa palattuaan?"
Sellaista on tapahtunut paljon. Siitä on tehty monia ohjelmia.
Se on siis mahdollista.
Dallasissa oli pastori nimeltä Howard Cannesser.
Hän kuoli saarnatuoliin.
Hänet herättiin ja kysyttiin heti: "Mitä näit?"
Se on ihmeellistä. Jotkut ovat kokeneet tämän ihanan asian.
Uskon kokemusten olevan totta. Jostain syystä Jumala sallii ne.
Tämä katsoja on uusi kristitty ja painii seksihalujen kanssa.
"En ole naimissa ja tiedän, ettei pitäisi, vaikka halu on kova.
Miten pääsen ongelmaa pakoon?"
Raamattu auttaa tässä. En tiedä, oletko mies vai nainen.
Meillä on haluja. Herra teki meistä seksuaalisia olentoja.
Ei ole syntiä olla se, joksi Herra sinut teki.
Hän teki niin, jotta lisääntyisimme ja jatkaisimme sukuamme.
Seksi tuo mielihyvää, ja haluja on naisilla ja miehillä.
Sanan mukaan on parempi avioitua kuin palaa himosta.
Paavali sanoo näin.
En siis voi vastata, miten pääset pakoon sitä, mitä olet.
Sen tiedän, että seksi kuuluu avioliittoon ja Herra siunaa sen.
Herra on säätänyt niin.
Seuraavaksi Shirley: "Meidän tulee antaa tuloistamme kymmenykset.
Tarkoittaako se myös vaikka auton myynnistä saatua tuloa?"
Jos saat voittoa auton myynnistä, kuulut vähemmistöön.
Voitosta maksetaan kymmenykset, mutta ei koko hinnasta. ―Niinkö?
Miksi maksaisit kymmenykset koko kauppahinnasta? Eihän se ole voittoa.
Entä, jos saat veronpalautusta? Pitäisikö maksaa kymmenykset?
Kyllä, sitä voidaan pitää ylimääräisenä tulona.
Saat veronpalautusta, ja se on tuloa.
Claire kirjoittaa: "Jumala antoi minulle laulunlahjan.
Haluan ylistää Jumalaa laululla kirkossa, mutta ystäväni kieltävät.
He väittävät, että lauluni tuo kunniaa itselleni, ei Jumalalle. Mitä tehdä?"
Meidän tulee katsoa lahjojamme terveellä silmällä.
Ehkä et ole niin lahjakas kuin luulet.
Ystäväsi kirkossa yrittävät ehkä vihjata asiasta kauniisti.
Tai sitten he ovat kateellisia.
―Epäilen suuresti. Mene ammattilaisen analysoitavaksi.
Ota laulutunteja ja pyydä rehellinen arvio.
Kuuntele ja usko sitten häntä.
Denise: "14-vuotiaan tyttäreni ystävä kutsui tämän yökylään.
Sain tietää, että siellä yöpyisi myös joku poika.
Soitin tytön äidille. Hän ei nähnyt asiassa ongelmaa.
Hän oli rukoillut asiaa, ja Jumala oli antanut hänelle rauhan.
Ylireagoinko? Tyttö jäi kotiin."
Et ylireagoi. Yökylässä ollaan pyjamassa ja kotoisasti.
Luulisin tytöistä olevan noloa, jos joku poika olisi siinä mukana.
Siinä ei ole järkeä. ―Heistähän saa poikabakteereita.
Siitä en tiedä, mutta se kuulostaa oudolta.
Miksi poika osallistuisi tällaiseen?
Se on täysin sopimatonta. ―Se on tyhmää. En vain ymmärrä sitä.
Poika oli ehkä jonkun poikakaveri.
Tytön olisi pitänyt viedä poika jonnekin muualle, ei yökylään.
Siinä ei ollut järkeä. Hyvä, kun pidit tyttäresi kotona.
Kiitos, Pat, hienoja vastauksia. Lähettäkää lisää hyviä kysymyksiä.
Seuraavana pastori seurakunnasta, joka ei koskaan nuku.
Matthew Barnett kertoo kasvavasta seurakunnastaan.
SuperbookKids.com on sivusto, jolla lapset voivat oppia -
Raamattua uudella tavalla. ―Lapset rakastavat sivustoa.
Siellä on pelejä, ja siellä voi luoda omia Superbook-hahmoja -
sekä kuunnella Superbook-radiota.
Superbook on animaatiosarja, joka opettaa lapsille Raamattua.
Kerromme niin luomistyöstä kuin Jeesuksen paluustakin.
Sivusto opettaa elämänviisautta ja on hyvä tapa viettää aikaa yhdessä.
Superbook keskittyy evankeliumiin.
Sinun avullasi tuomme Raamatun maailman kaikille lapsille.
Superbook saavuttaa uuden sukupolven ilosanomalla Jeesuksesta.
Lapset oppivat hauskalla tavalla totuuden, joka muuttaa heidät.
Sinulla on kaikki, minkä piti tehdä sinut onnelliseksi.
Ura, perhe ja ystävät.
Elämä on silti tyhjää. Jotain puuttuu.
Vain Jumala voi tuoda tarkoituksen elämään.
Onnellisuus tulee Hänen tuntemisestaan.
Katso ohjelmastamme, kuinka Hän voi muuttaa elämäsi.
19 vuotta sitten Matthew Barnett ajoi tien sivuun kahvilaan.
Hän oli aikonut istuttaa seurakunnan Los Angelesin keskustaan, -
mutta oli päättänyt luovuttaa.
Hän teki saman monena päivänä, mutta kääntyi aina takaisin.
Matthew Barnett on historiallisen Angelus Templen pastori.
Se on yksi USA:n nopeimmin kasvavia seurakuntia.
Isänsä Tommyn tavoin Matthew'lla oli unelma isosta seurakunnasta, -
mutta hän päätyi köyhään kirkkoon Losin slummissa ja halusi lopettaa.
Silloin Herra antoi hänelle näyn kirkosta, joka ei koskaan nuku.
Näystä syntyi Dream Center, joka tarjoaa humanitaarista apua.
Nyt USA:n 180 keskusta palvelevat 50 000 ihmistä viikoittain.
Auttamisen lisäksi tulijoilta kysytään odottamaton kysymys: -
Mikä on unelmasi?
Tervetuloa pastori Matthew Barnett. Kiitos, että tulit. ―Kiitos.
Se kahvilatarina on hieno. Melkein luovuit näystäsi.
Jumala halusi sinun aloittavan seurakunnan L.A.:n keskustassa.
Olit menossa takaisin Phoenixiin, muttet mennytkään sinne.
Isästäni halu luovuttaa osoittaa, että on jotain, mistä luopua.
Siitä voi iloita, koska sinulla on jotain arvokasta, mikä on uhattuna.
Minulle se oli kutsumukseni. Olin 20-vuotias, kun tulin Losiin.
Yritin toimia pastorina kirkossa, joka oli huonossa jamassa.
Monesti olin pakata tavarani ja palata kotiin Arizonan megakirkkoon.
Sanoin: "Herra, ennen kuin lopetan, menen kahvilaan jäätelölle."
Söin jäätelön ja rukoilin. "Okei Herra, saat vielä yhden päivän."
Tätä jatkui monta päivää, ja nyt sitä on jatkunut jo 19 vuotta.
On niin totta, että Hänen armonsa on uusi joka päivä.
Joskus ei ole antaa Jumalalle muuta kuin yksi päivä.
Se voi olla se päivä, joka auttaa esteen yli ja uuteen vaiheeseen.
Sitten huomaa, että on antanut Herralle päivän toisensa jälkeen.
Mikä on suosikkijäätelösi?
Toffeemanteli on paras, mutta syön muitakin. ―Samoin.
Hyvä, että saatiin tuo selvitettyä.
Dream Center palvelee 50 000 ihmistä entisten 20:n sijaan.
Mitä yllättävää kysytte niiltä, jotka tulevat keskukseen?
Ensinnäkin monet heistä ovat työttömiä ja kodittomia.
Tällainen henkilö tulee, ja kysymme häneltä: "Mikä on unelmasi?"
Kysymys järkyttää ihmisiä.
"Miten voitte kysyä tuollaista, kun yritän vain selviytyä?"
"Yritän vain päästä huumeista ja asumaan muualla kuin autossa."
Meidän täytyy kysyä, koska haluamme ihmisten näkevän potentiaalinsa.
Hallituksen ohjelmat auttavat vain ihmisten tarpeiden täyttämisessä.
Me taas voimme auttaa heitä käymään yliopiston.
Kerromme kodittomalle perheelle, miten suorittaa lukiotutkinto.
Siitä alkaa korjausprosessi Jumalan kunniaksi. Kirjani kertoo siitä.
Pyydämme ihmisiä ajattelemaan elämäänsä pidemmälle.
Ei ole järkeä tyydyttää vain ihmisten välittömiä tarpeita.
Kun keskitymme potentiaaliin, Jumalan upea suunnitelma paljastuu.
Kerro toteutuneista unelmista.
Kyse on kuitenkin kodittomista ja narkomaaneista.
Meillä on ollut mm. sillan alla asujia.
Heidät nähdessään ajattelee, voivatko he koskaan muuttua.
Eräs mies oli 15 vuotta koditon. Hän asui kaupungin pensaissa.
Hän tuli keskukseen, sai syödäkseen ja aloitti yliopiston.
Nyt sillan alla asunut Barry on seurakuntamme pastoreita.
Jumala on näyttänyt meille, mikä on mahdollista.
Ei ole ihmisiä, jotka eivät voi muuttua. Emme enää kysy, voiko joku muuttua.
Uskomme, että kaikki voivat muuttua.
Ei ole ketään sellaista, jota Jumala ei voisi parantaa tai muuttaa.
Kirjasi kertoo Jumalan unelmasta meille ja muutoksesta Jeesuksessa.
Miksi meidän on tärkeä ymmärtää Jumalan unelma meille?
Monet ovat luovuttaneet, kun heillä on ollut vastoinkäymisiä.
Kirja kertoo särkyneistä unelmista.
Kun annat särkyneen unelmasi Herralle, Hän korjaa tai muuttaa sen.
En itse unelmoinut kodittomien ja narkkareiden palvelemisesta.
En ole koskaan käyttänyt huumeita.
Kirja kertoo unelmien löytämisestä rikkinäisyyden keskellä.
Ajattelet ehkä, että et voi antaa Jumalalle kuin rikkinäisiä paloja.
Juuri tätä Hän etsii, jotta Hänen unelmansa sinulle alkaa rakentua.
Unelmani kuoli, ja kiitän siitä Herraa. Hän teki sen sijaan jotain ihmeellistä.
Kirja on niille, joiden unelma on kuollut.
Anna Jumalalle se, mitä sinulla on jäljellä. Siitä syntyy unelmasi.
Siitä syntyy Jumalan unelma sinulle.
Twiittasin eilen lainauksen kirjasta.
"Särkynyt unelma on tie parempaan unelmaan, Jumalan unelmaan."
Olihan se niin?
Kyllä. Jumala ei riko unelmia, vaan luo ne uudelleen.
Se tekee elämästä kaunista.
Onneksi kaikki ei sujunut 5-vuotissuunnitelmani mukaan.
Eräänä päivänä Jumala käski heittämään tarkat suunnitelmani pois.
Snl. 3:6 "Tunne hänet kaikilla teilläsi, niin hän sinun polkusi tasoittaa."
Vähänpä tiesin, miten upea se tie olisi.
Se on ollut ihmiskaupan uhrien ja kodittomien auttamista.
Se ei ollut omassa suunnitelmassani, mutta Herran unelmassa oli.
Keskus täytti juuri 19 vuotta, onnittelut siitä!
Vietimme päivän auttaen kodittomia.
Teimme töitä ympäri vuorokauden palvellen yhteisöä eri tavoin.
Emme nukkuneet, vaan palvelimme ja autoimme ihmisiä.
Emme halunneet pitää juhlia ja syödä kakkua, -
vaan teimme sitä, mistä tässä kaikessa on kyse joka päivä.
Autoimme koko Los Angelesia vuorokauden ympäri. Se oli hienoa.
Innostavaa! Oli hienoa tavata sinut.
Matthew'n kirjaa voi ostaa kirjakaupoista.
Osoitteessa cbn.com voit katsoa Matthew'n erikoishaastattelun.
Sitten on Patin vuoro.
Olipa hienoa kuulla Matthew'n työstä. Päätämme jakeen Apt. 2:17 sanoihin:
"ja nuorukaisenne näkyjä näkevät, ja vanhuksenne unia uneksuvat. "
Kiitos Dream Centerille. Näkemiin ja siunausta.
50 vuotta parantamista.
50 vuotta rukousta.
50 vuotta ruokkimista.
CBN ― ensimmäiset 50 vuotta
Kun haluat puhua jollekulle, joka välittää, -
rukouspalvelijat ja sielunhoitajat päivystävät puhelinlinjoilla.
Soita tai kirjoita rukouspalvelijoillemme.
Suomennos: Sonja Holappa